cyanic-selkie/wikianc huggingface dataset:
Glassmaleri
Glassmaleri er maleri fremstilt ved at man setter sammen stykker av fargede glass eller maler på klart glass. I førstnevnte er de adskilte glassdelene med ulik farge satt sammen med sprosser av bly, slik at de danner bilder eller mønstre. Glassmalerier er først og fremst brukt i kirkevinduer, men forekommer også i andre bygninger.
Historie
Også i Norge har et stort antall kirker og klostre vært utsmykket med glassmalerier i senmiddelalderen, men i motsetning til våre skandinaviske naboer er det ingen intakte vinduer som er bevart. Arkeologer har under utgravninger funnet et betydelig antall fragmenter, små glassbiter med dype, intense blåtoner, varm rubinrød, nyanser av rosa, gul og grønn.
De fleste glassmaleriene i Nidarosdomen er laget av kunstneren Gabriel Kielland i perioden fra 1908–1934. Han var på studieopphold i Frankrike, og ble særlig inspirert av katedralene i Chartres og Bourges.
Dag Hundstad
Dag Hundstad (født 1976) er en norsk historiker og siden 2018 leder for Norsk lokalhistorisk institutt.
Hundstad har bakgrunn som stipendiat ved Universitetet i Bergen. Han tok doktorgrad i 2013 samme sted med avhandlingen «Sørlandet - fra "terra incognita" til sommerferieland : fire historiske analyser av regionalitet og regionalisme» Hans forskningsområder er lokalhistorie med særlig vekt på kystkultur og Sørlandet.
Hundstad var leder av Den norske historiske forening (HIFO) 2009–2012.
Fredelig kampfisk
Fredelig kampfisk er en labyrintfisk i slekten kampfisker. Det selvmotsigende navnet kommer av at arten er mindre territoriell enn sin slektning siamesisk kampfisk.
Fargen er variert, og finnene er kortere enn hos den siamesiske kampfisken. Kanten på gattfinnen er ganske rett, og ikke bølgende. Hunner har svakere farger.
Hanner er aggressive mot hverandre, men det er sjelden at de skader hverandre når de slåss. Det er derfor mulig å ha mer enn én hann i et romslig akvarium. Denne arten er fredelig mot andre fisk. De går dårlig sammen med aggressive eller finnenappende fisk. De blir opp til 6 cm lange, foretrekker en pH på mellom 6,0 og 7,0, og en temperatur på mellom 24 og 28 grader celsius. De bør ha rikelig med flyteplanter eller lignende gjemmesteder ved overflaten.
De kan være følsomme ovenfor brå endringer i vannkvaliteten. Fordi de puster luft, er de også følsomme for store temperaturforskjeller mellom vannet og luften over.
Keokuk County
Keokuk County er et fylke i den amerikanske delstaten Iowa.
Navn
Fylket er oppkalt etter sachøvdingen Keokuk.
Eltonåsen skole
Eltonåsen skole er en barneskole i tettstedet Eltonåsen i Nannestad kommune i Akershus. Skolen ble åpnet i august 2005. Skolen går opp til 7. klassetrinn, og ligger i utkanten av skogen. Det er en barnehage rett ved siden av som heter Eltonåsen barnehage. Skolen setter opp 2 forestillinger i året, som det er elevene selv setter opp med hjelp av lærerne. Elevene styrer da også lyd og lys selv. Skolen har en dag i året som de kaller «Åpen dag», der elevene selger gjenstander som er blitt samlet inn. Da samler de inn penger til barn i andre land, og foreldre og andre kan komme og se på skolen. Skolen har en lekeplass.
Southern University
Southern University utgjør Southern University System og er et delstatseid universitet med campuser i Baton Rouge (SUBR), New Orleans (SUNO) og Shreveport (SUSLA) i delstaten Louisiana i USA.
Eltonåsen skole
Skolen har en fritidsklubb for elevene en kveld i måneden.
Skolen tilbyr SFO for 1.-4. klassetrinn. SFO ligger i samme bygg som skolen.
Southern University
Historie og utvikling
Southern University ble grunnlagt i New Orleans av blant andre Pinckney Benton Stewart Pinchback – USAs første afroamerikanske guvernør – i 1880 som et såkalt svart college «for the education of persons of color». Dette første lærestedet flyttet siden til Baton Rouge og ble Southern University and A&M College (SUBR).
I 1890 ble SUBR et land-grant-universitet, og er siden 1974 en del av Southern University System. Southern University Law Center ble grunnlagt i Baton Rouge i 1947, som følge av en rettssak hvor den svarte studenten Charles J. Hatfield, III gikk rettens vei for å få innpass ved en jus-skole i Louisiana.
SUNO ble åpnet i New Orleans 1956 som en underavdeling av SUBR. I 1967 åpnet den siste campusen – SUSLA i Shreveport. Dette er en forberedelsesskole for høyere grads studier ved de to andre lærestedene. Fra 1978 fikk SUSLA gi lavere grad i medisinsk laborantfag, og tilbyr flygerutdanning ved Aerospace Technology Center.
Siden 2001 har universitetet også sitt eget kooperative landbrukskontor (Agricultural Research and Extension Center).
Orkanen Katrina rammet SUNO hardt, og studenttallet ved hele Southern University System falt med nesten 1 500 i 2005. I ettertid har derimot aktiviteten blitt gjenopptatt på nivået før orkanen, og søknadstallene ved lærestedene er stigende.
Studentforhold
Hele 87,9 % av studentene er afroamerikanere, mens de øvrige stort setter hvite. Det er meget få latinamerikanere og asiater ved SU. Ellers ga Orkanen Katrina en dramatisk nedgang i studenttallet i 2005, men dette ble forbigående.
Ved SUBR var det 8 619 studenter og 546 vitenskapelig ansatte i 2006, og skolepengene var samtidig på US$ 3 666 for de studentene som er hjemhørende i delstaten Louisiana.
Ved SUNO var det 5 000 studenter i 2006, og skolepengene var samtidig på US$ 2 990 for studenter fra delstaten.
SUSLA har om lag 1 800 studenter. Southern University Law Center hadde 487 studenter i 2007, og 70 vitenskapelig ansatte. Skolepengene var samtidig US$ 6 611 for lokale Louisiana-studenter, og US$ 11 211 for andre studenter.
Leavvadasjohka
Leavvadasjohka (nordsamisk, historisk Lævvadasjåkka) er ei elv i Lebesby kommune i Finnmark. Den er ei sideelv til Važžejohka og er 10,9 kilometer lang. Elva har utspring fra et lite tjern på fjellet Važžečearru. Den renner først i østlig retning ned til de små vatnene Leavvadasláddot, hvor den snur mot nord og fortsetter ned til samløpet med Važžejohka, rundt 4 kilometer sørvest for Stálogáisá. Like før samløpet kommer sideelva Ullogáisjohka inn fra øst.
Elva er stort sett uberørt av tekniske inngrep.
Positano
Positano er en liten by på Amalfikysten i provinsen Salerno i Campania i Italia, med 3950 innbyggere (2013). Byen er preget av turisme. Den har steile gater og mange trapper; forfatteren John Steinbeck kalte Positano «verdens eneste loddrette by».
Preståsen skole
Preståsen skole er en barneskole i Teigebyen i Nannestad kommune i Akershus. Skolen ble bygget i 1978, og har et stort tilbygg fra 1996.
Tikhaja Sosna
Tikhaja Sosna (russisk: Ти́хая Сосна́) er ei elv i Belgorod og Voronezj oblast i Russland. Den er ei høyre sideelv til Don, og er 161 km lang, med et nedbørfelt på 4350 km².
Elva har sitt utspring i de østlige delene av Belgorod oblast, på sørøsthellingen av Det sentralrussiske platå. Den renner i nordøstlig retning inn i Voronezj oblast, og munner ut i Don rundt 15 km vest for byen Liski.
Ved Tikhaja Sosna ligger byene Birjutsj, Aleksejevka og Ostrogozjsk.
Thorvald Wilhelmsen
Han vant to NM-gull og fem NM-medaljer på 5000 meter, 10000 meter og terrengløp i perioden 1939–1947. Han deltok i EM i friidrett 1946 på Bislett stadion der han ble nr. 7 på 10 000 meter.
Han jobbet som tolloppsynsmann i Finnskog.
Phrynetini
Phrynetini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brunlige trebukker. Dekkvingene har markerte "skuldre" og er parallellsidige, gjerne med hvite flekker eller rødlige tegninger.
Levevis
Som de fleste andre trebukker borer larvene i ved.
Utbredelse
Gruppen er utbredt i Afrika.
Runde 1 i Telialigaen Rocket League Høsten 2022
Runde 1 i Telialigaen Rocket League - Høsten 2022 startet Torsdag 25. august kl. 20:00.
Marie-Louise Dräger
Marie-Louise Dräger (født 11. april 1981) er en tysk roer som spesialiserer seg i singlesculler. Under Sommer-OL 2012 i London representerte hun landet sitt, der hun ble nummer 11.
Museum Stavanger
Museum Stavanger (MUST) ble opprettet 1. juli 2010 da Stavanger museum og Rogaland Kunstmuseum ble slått sammen. Museet er pr 2016 et av Norges mest tverrfaglige museer, og Naturhistorisk avd. ved museet har også ansvar for den nasjonale Ringmerkingssentralen. Museet har også et innholdsrikt fag- og forskningsbibliotek som er åpent for publikum.
MUST består av følgende museer:
Liste over kanaler i Russland
Dette er en liste over kanaler i Russland.
Ituverava
Ituverava er en kommune i delstaten São Paulo i sørøstregionen av Brasil.
En kongelig affære
En kongelig affære er et dansk drama fra 2012 regissert av Nikolaj Arcel med Lars von Trier som konsulent. Filmen handler om forholdet mellom dronning Caroline Mathilde, hennes mann Christian VII og kongens livlege Struensee.
Handling
I filmen spiller Mads Mikkelsen Struensee, Alicia Vikander Caroline Mathilde og Mikkel Boe Følsgaard dronningens ektefelle Christian VII. Settingen er 1770-årene og opplysningstiden, hvor kongens tyske livlege Struensee innleder en lidenskapelig affære med den unge dronningen av Danmark-Norge. Han bruker samtidig forbindelsen til kongen til å iverksette moderne lover etter opplysningstidens prinsipper, hvilket skaffer ham en del fiender, særlig fra adelen.
Den historiske begivenhet er tidligere blant annet gjengitt i det britiske historiske filmdrama The Dictator fra 1935, i Per Olov Enquists populære roman Livlegens besøk fra 1999, samt i operaen fra 2010 med samme navn og musikk av Bo Holten.
Mottagelse
I februar 2012 ble filmen vist på Berlinalen i Berlin, og mottok der en sølvbjørn for beste manuskript samt en sølvbjørn til Mikkel Følsgaard for hans rolle som kong Christian. En kongelig affære var nominert til Oscar for beste fremmedspråklige film under Den 85. Oscar-utdelingen 24. februar 2013.
Vitenskapsåret 1115
Vitenskapsåret 1115 er en oversikt over hendelser, prisvinnere, fødte og avdøde personer med tilknytning til vitenskap i 1115.
En kongelig affære
Mottagelse
Filmen er blitt kritisert for urealistisk skildring av 1700-tallet, samt for å idyllisere de historiske hovedpersoner. Det har også vært kritikk av historiske unøyaktigheter, som når filmens hovedpersoner drikker te av et Flora Danicastell – et servise som først ble fremstilt etter Struensees død.
Johan Buttedahl
Johan Buttedahl (født 5. oktober 1935 i Drammen) er en norsk politiker (Sp). Han var stortingsrepresentant fra Buskerud i to perioder fra 1981 til 1989 og var leder for Senterpartiets stortingsgruppe 1983-1989. Han var nestformann i Senterpartiet fra 1983 til 1987.
Buttedahl er tannlege av utdannelse. Han studerte i Bonn og senere i Bergen og ble cand. odont. i 1964. Fra 1966 til 1981 var han distriktstannlege i Hokksund og var senere fylkestannlege i Buskerud.
Aristobulos II
Aristobulos II (født ca. 100 f.Kr., død 49 f.Kr.) var yppersteprest og konge av Judea 66-63 f.Kr., og tilhørte det hasmoneiske dynasti, en av makkabeerne. Han var en yngre sønn av Alexander Jannaios og Salome Alexandra.
Familie
Aristobulos var en yngre sønn av Alexander Jannaios, konge og yppersteprest, og Salome Alexandra. Etter Alexanders død i 76 f.Kr. etterfulgte hans enke som regent av Judea og innsatte sin eldre sønn Johannes Hyrkanos II som yppersteprest. Da Salome døde i 67 f.Kr. overtok Hyrkanos også kongedømmet, men Aristobulos var av den overbevisning at han burde overta kongsrollen da han var en bedre leder og kriger.
Opprør
Hyrkanos delte sin mors religiøse syn, og sympatiserte med fariseere. I kontrast til dette hadde Alexander Jannaios støttet saddukeerne. Forskjellen var at sistnevnte jødiske sekt hadde sine medlemmer hos presteskapet og de øverste klassene mens fariseere hadde mer folkelig støtte. Aristobulos ga også sin støtte til saddukeerne og gjorde opprør mot sin eldre bror. Hyrkanos gikk imot ham i spissen for sine tilhengere og leiesoldater. Brødrene møttes i et slag i nærheten av Jeriko. I løpet av slagets gang gikk mange av Hyrkanos' krigere over til motsatt side, hvilket sikret Aristobulos seieren.
Hyrkanos søkte tilflukt i festningen Akra i Jerusalem, men erobringen av tempelet av Aristobulos tvang Hyrkanos til å overgi seg. En fred ble forhandlet hvor Hyrkanos sa fra seg tronen og posisjonen som yppersteprest, men beholdt inntektene fra sin tidligere posisjon.
Enigheten varte ikke lenge da Hyrkanos fryktet at broren ville myrde ham. Han søkte tilflukt hos Aretas III, konge av nabateerne, et kongerike i området øst for Juda med byen Petra som hovedstad. Nabateerne marsjerte mot Jerusalem med en hær på hele 50 000 og beliret byen i flere måneder.
Romersk innblanding
I løpet av den jødiske borgerkrigen hadde den romerske generalen Gnaeus Pompeius Magnus beseiret kongedømmene Pontos (nord i Anatolia) og Selevkideriket. Han sendte sin stedfortreder Marcus Scaurus for styre selevkidske Syria.
Ettersom begge hasmoneerne allerede var allierte med romerne, appellerte begge brødrene til Marcus Scaurus, hver med store gaver og løfter for ham på sin side. Scaurus, beveget av en gave på 400 talenter, besluttet å gi sin støtte til Aristobulos og beordret Aretas III om å trekke sine styrker ut av Judea. I løpet av tilbaketrekningen fulgte Aristobulos etter og påførte nabateerne etter sigende store tap.
Da Pompeius kom til Syria i 63 f.Kr. var det begynnelsen på at romerne ble en dominerende faktor i Judea. Begge brødrene sendte sine delegasjoner til Pompeius, foruten også en tredje fraksjon som ønsket å kvitte seg med hele det hasmoneiske dynastiet. Pompeius lot beslutningen drøye, men synes favoriserte Johannes Hyrkanos II framfor Aristobulos II. Antagelig bedømte han den eldre, svakere broren som en mer føyelig alliert av Romerriket.
Aristobulos mistet tålmodigheten med Pompeius' sendrektighet og forlot den romerske leiren i et utbrudd av raseri og dro til festningen i Alexandrion, tidvis referert til som Sartaba, som var reist av hasmoneerne på et fjell mellom Skytopolis og Jerusalem. Pompeius fulgte etter, sammen med Marcus Antonius, leder for kavaleriet, og forlangte at han overga seg og festningen. Aristobulos kapitulerte, og dro direkte videre til Jerusalem for å forbedre videre motstand der. Da Pompeius kom etter sviktet motet og han møtte Pompeius i hans leir og lovte gull og overgivelse av Jerusalem. Pompeius tok den jødiske kongen til fange sammen med hans sønn og sendte Aulus Gabinius for å ta Jerusalem i sin besittelse. Imidlertid var ikke byens innbyggere villige til å åpne sine porter for romerne. Romerne beleiret og erobret byen med makt, og gjorde store ødelegger på både byen og tempelet.
Johannes Hyrkanos II ble gjeninnsatt som yppersteprest, men fratatt nest all politisk makt. Aristobulos var på veg til Judea i 49 f.Kr., sendt av Julius Cæsar, da «han ble gitt gift av de fra Pompeius' parti». Hans eldste sønn Alexander Maccabeus ble halshugd av den romerske kommandanten Metellus Scipio i Antiokia ved Orontes. Hans andre sønn, Antigonos Mattathias ledet et opprør mot Roma i 40 f.Kr., men ble beseiret og drept i 37 f.Kr.
Captured by the Norwegians
Captured by the Norwegians er en fotobok av Robert A. Robinson, utgitt i 1958 på Eide forlag.
Boka er et sjelden fotografisk dokument over det norske hverdagslivet på 1950-tallet, og er omtalt over flere sider i boka Norsk fotohistorie frå daguerreotypi til digitalisering fra 2007.
Aase Moløkken
Aase Moløkken (født 1930) er en norsk tidligere politiker (Ap).
Moløkken vokste opp på Vikersund, og har som voksen bodd på Hønefoss. Hun er utdannet barnevernspedagog.
Han satt i Ringerike formannskap 1997–1979, 1991–1999 og 2003–2007. Moløkken var vararepresentant på Stortinget fra Buskerud fra 1973, og rykket opp på fast plass i 1980 ved Tor Oftedals død. Hun møtte også 1978-80 mens Oftedal var riksrevisor. Hun ble deretter gjenvalgt på fast plass to ganger, og satt på Stortinget frem til 1989.
Moløkken fikk Kongens fortjenstmedalje i sølv i 2009.
Robert A. Robinson
Robert A. Robinson (født 15. november 1927 i Esparto, Woodland, California, død 4. januar 1996 på Bekkestua i Bærum, Norge) var en amerikansk fotograf som arbeidet i Norge på 1950-tallet og 1960-tallet.
I Norge er Robinsons bilder tilgjengelige i bildebyrået Samfoto.
The Journeys and the Experiences of Death/Helsviti
The Journeys and the Experiences of Death/Helsviti er Helheim sitt første dobbelt-album. Det ble utgitt i 2006 på CD (Massacre Records). Sammen med den nye CD-en The Journeys and the Experiences of Death slapp bandet også den tidligere produserte, men ikke publiserte EP-en Helsviti. EP-en skulle egentlig vært sluppet på Massacre Records i 2001, og den ble tatt opp i Grieghallen i Bergen. Gjestevokalister var Jiří «Big Boss» Valter på Oaken Dragons og The Thrall and the Master, og Marius Lynghjem på Oaken Dragons.
Beyoncé Karaoke Hits Vol. I
Beyoncé Karaoke Hits Vol. I er et samlealbum av R&B-sangerinnen Beyoncé Knowles. Den ble lansert i 11. mars 2008. Albumet inneholder karaoke-versjoner av Beyoncé-låter.
Eksterne lenker
pt:Anexo:Discografia de Beyoncé Knowles
VM i orientering 1985
Verdensmesterskapet i 1985 var det 11. verdensmesterskapet i orientering. Mesterskapet ble arrangert i Bendigo i Australia 4.-6. september 1985. Mesterskapet var det aller første orienterings-VM som ble arrangert utenfor Europa.
Deltagende nasjoner
Utøvere fra 22 nasjoner deltok i mesterskapet. Det var én nasjon færre enn i det foregående verdensmesterskapet i 1983. Nye nasjoner er merket med fet skrift.
Itápolis
Itápolis er en kommune i delstaten São Paulo i sørøstregionen av Brasil.
Kiliaarmen
Kiliaarmen (rumensk: Brațul Chilia; ukrainsk : Кілійське гирло) er en sidearm til Donau. Elven er oppkalt etter de to byene som ligger ved bredden, Kilia i Ukraina i nord, og Chilia Veche i Romania i sør.
Kiliaarmen er den nordligste av de tre elvearmene som danner Donaudeltaet. De øvrige er Sulinaarmen og Sankt Georgarmen.
Cesena
Cesena (i antikken Caesena) er en by i regionen Emilia-Romagna i Nord-Italia. Den ligger sør for Ravenna og vest for Rimini, ved elven Savio ved foten av Appenninene, omkring 15 km fra Adriaterhavet. Befolkningstallet er 93 100 (juli 2004).
Byen kaller seg «De tre pavers by», fordi Pius VI og Pius VII ble født der, og Pius VIII var biskop der før han ble valgt til pave.
Cesena var opprinnelig en umbrisk by, og ble i 3. århundre f.Kr. tatt av romerne. Den ble en viktig garnisonsby. Under krigene mellom Marius og Sulla ble den ødelagt. Plinius den eldre nevner vin fra Cesena som en av de beste.
Tidlig i middelalderen lå Cesena på grensen mellom eksarkatet Ravenna og langobarderriket. Den ble gitt til pavestolen av den frankiske guvernøren i 754, og i lang tid ble den kastet fram og tilbake mellom pavene og erkebiskopene av Ravenna. Fra 1183 til 1198 var Cesena en selvstendig republikk, for så å bli trukket inn i maktspillet mellom paven og den tysk-romerske keiser. Den ble til tider styrt av Malatestafamilien, og til tider av pavestolen.
I 1357 ble byen beleiret av pavelige styrker, og borgerne satte seg kraftig til motverge uten å lykkes. De gjorde opprør i 1377, og byen ble tatt av John Hawkwood, en engelsk leiesoldat som tjente under kardinal Robert av Genève, den senere motpave Klemens (VII). Flere tusen sivile ble massakrert i det som fikk tilnavnet «Blodbadet i Cesena», og kardinalen fikk tilnavnet «Slakteren fra Cesena».
I perioden 1379–1495 vokste byen igjen, under Malatestafamiliens styre. De bygde opp igjen slottet, som fikk det nye navnet Rocco Malatestiana. Malatestiana biblioteket i nærheten av slottet er et fremragende eksempel på et renessansebibliotek, og har mange verdifulle håndkskrifter.
Hovednæringene i byen er jordbruk, kunsthåndverk og turisme.
Brömsebäck
Brömsebäck er en elv i Sør-Sverige, på grensen mellom Småland og Blekinge. Før 1658 dannet elven grensen mellom Sverige og Danmark. Freden i Brömsebro ble skrevet under på en holme i elven da Danmark avsto Jämtland, Härjedalen, Gotland og Halland til Sverige.
Organisasjonen for prøvestansavtalen
Organisasjonen for prøvestansavtalen er en internasjonal organisasjon som etableres når prøvestansavtalen trer i kraft. Den vil ha sete i Wien i Østerrike.
Prøvestansavtalen er en internasjonal avtale som forbyr prøvesprengninger. Organisasjonen vil ha ansvar for å verifisere forbudet mot prøvesprengninger og operere et verdensomspennende overvåkningssystem, og vil kunne utføre stedlige inspeksjoner. Den forberedende kommisjonen for organisasjonen for prøvestansavtalen ble opprettet i 1997.
Internasjonalt overvåkningsystem (IMS)
Det Internasjonale overvåkningsystemet (IMS) består av 337 fasiliteter over hele verden for overvåkning av indikasjoner på kjernefysiske eksplosjoner. Dette inkluderer 321 overvåkningsstasjoner, 16 laboratorier. Den 19.november 2018 ble det annonsert at også alle 21 overvåkningssystemer lokalisert i Australia var fullførte og klare til å sende data til IMS-senteret i Wien i Østerrike.
Systemet inkluderer:
Det Norske Kammerorkester
Det Norske Kammerorkester (DNK) er et kammerorkester i Oslo som ble startet i 1977. Orkesteret ble stiftet av fiolinisten Bjarne Fiskum som fikk idéen etter et sommerkurs for unge stryketalenter sommeren 1975. Siden starten har orkesteret spilt inn et 20-talls album og vært på en rekke turnéer i Norge, Europa, Asia og USA. Orkesteret har siden 1995 arrangert Oslo Vinternattsfestival hvert år. Med totalt seks Spellemannpriser, inkludert Årets spellemann for 1988, er orkesteret en av de mestvinnende artistene uavhengig av sjanger.
Våren 2020 endret DNK musikerprofil, da de introduserte et fast musikerkollektiv bestående av 21 strykere. Tidligere hadde også andre instrumentgrupper vært en del av orkesteret, som treblåsere og slagverk.
Fra 2021 er den finske fiolinsten Pekka Kuusisto musikalsk leder for DNK.
Historikk
Terje Tønnesen var kunstnerisk leder i orkesteret fra etableringen. Iona Brown var kunstnerisk leder for orkesteret fra 1981 til 2001, en posisjon hun delte med Tønnesen. Siden 2002 var i tillegg Leif Ove Andsnes orkesterets første gjesteleder. Fra 2009 var fiolinisten Isabelle van Keulen knyttet til orkestret som kunstnerisk leder sidestilt med Terje Tønnesen.
Det Norske Kammerorkester var et prosjektorkester der medlemmene i orkesteret varierer fra prosjekt til prosjekt. Orkesteret hadde som mål å samle de beste musikerne i Norge til hvert prosjekt, og hentet musikere fra flere av de norske orkestrene med hovedvekt på musikere fra Oslo-Filharmonien, samt utstrakt bruk av frilansmusikere. Orkesteret forsøkte også å hente hjem norske musikere som jobber i utlandet til flere av sine prosjekter. Det var likevel alltid en kjerne av medlemmer som er med på å holde kontinuiteten i orkesteret.
Orkesteret produserer 30 – 40 konserter årlig og har en egen serie i Oslo. I tillegg reiser orkesteret på egne turneer i Norge, samt besøker en rekke festivaler over hele landet. Orkesteret har ingen fast konsertarena, men spiller sine konserter i Oslo både i Den Norske Opera & Ballett, Oslo Konserthus, Gamle Logen og i en rekke kirker. Orkesteret fikk tidlig Universitetets Aula som hovedarena, og etter et opphold mens Aulaen var under restaurering fortsatte de i 2011 å spille flere av sine konserter der.
Økonomi
Orkesteret er finansiert gjennom tilskudd fra den norske stat, samt Oslo kommune. Offentlig støtte utgjør ca. 50% av finansieringen. Øvrige inntekter kommer fra billettsalg, salg av konserter, samt sponsorinntekter.
Jacob Aall jr.
Jacob Aall jr. (født 26. august 1809, død 13. juni 1879) var en norsk embedsmann og politiker, sønn av Eidsvollsmannen og jernverkseieren Jacob Aall og svigersønn av sjøoffiseren og statsråden Thomas Fasting. Jacob Aall ble cand.jur i 1830. Fra 1848 til 1863 var han høyesterettsassessor, og fra 1863 var han statssekretær.
I 1873 ble Jakob Aall statsråd under Frederik Stangs ministerium. Fra 6. august 1873 til sin død var han sjef for Revisjonsdepartementet, med unntak av to korte perioder i 1875, da han ledet Finansdepartementet.
Roger Pingeon
Roger Pingeon (født 28. august 1940 i Hauteville, Frankrike, død 19. mars 2017 i Beaupont) var en fransk profesjonell landeveissyklist.
Han vant Tour de France i 1967 og Vuelta a España i 1969.
Clayton Lewis
Clayton Rhys Lewis (født 12. februar 1997) er en newzealandsk fotballspiller som spiller for den newzealandske klubben Auckland City FC.
Kossuth County
Kossuth County er et fylke i den amerikanske delstaten Iowa. Fylket hadde 15,543 innbyggere i 2010. Kossuth County ble opprettet i 1851 og administrasjonssenteret ligger i Algona.
Clayton Lewis
Landslaget
Han ble tatt ut i s tropp til FIFA Confederations Cup 2017 i Russland.
Kossuth County
Navn
Fylket er oppkalt etter den ungarske politikeren Lajos Kossuth.
Anatolij Akimov
Anatolij Ivanovitsj Akimov (russisk: Анатолий Иванович Акимов; født 15. november 1947 i Moskva, død 28. juni 2002 i Moskva) var en sovjetisk vannpolospiller som deltok i de olympiske leker 1972 i München.
Akimov ble olympisk mester i vannpolo under Sommer-OL 1972 i München. Han var med på det sovjetiske laget som vant vannpoloturneringen foran Ungarn og USA. Akimov spilte åtte kamper og scoret ti mål i OL-turneringen.
Hans yngre bror Vladimir var også vannpolospiller og vant OL-gull for Sovjetunionen 8 år senere under Sommer-OL 1980 i Moskva.
Sportsåret 1851
Sportsåret 1851 er en oversikt over hendelser, resultater, fødte og avdøde personer med tilknytning til sport i 1851.
Jaborandi (São Paulo)
Jaborandi er en kommune i delstaten São Paulo i sørøstregionen av Brasil.
Harald Berthelsen
Harald Berthelsen (født 22. november 1863 i Austre Moland, død mars 1931) var en norsk ingeniør og industrimann. Hans far Gunder Berthelsen som etablerte Pusnes Støperi og Mekaniske Værksted på Tromøy i 1875. Harald Berthelsen overtok ledelsen for virksomheten på Pusnes i 1886 og ledet den frem til sin død i 1931.
Utdannelse
Harald Bertellsen tok sin utdannelse ved Horten tekniske skole og dro deretter til England og Skottland. Her tilbrakte han flere år ved ulike skipsverft. Etter det store bankkrakket i Arendal i 1886 overtok Harald Berthelsen ledelsen av Pusnes Mekaniske Verksted etter sin eldre bror.
Verkseier
Som ingeniør var han spesielt interessert i vinsjer, og i 1891 ble den første Pusnes-vinsjen levert. Oppdragsgiver var skipsfører Jørgen Bang i Grimstad. Pusnes-vinsjene viste seg å være konkurransedyktige både på kvalitet og pris, og ble raskt populære. Etter en mindre brann i 1901 ble Harald Berthelsen eneeier av bedriften og under hans ledelse ble verkstedet på Tromøy en av landets ledende produsenter av dekksmaskineri.
Arkiv
Arkivmateriale knyttet til Harald Berthelsen befinner seg ved KUBEN i Arendal. Arkivet består av ulike dokumenter, tegninger, utklipp m.m. knyttet til Harald Berthelsen og Pusnes Støperi og Mekaniske Værksted og andre virksomheter Berthelsen eide.
Laogai
Laogai (kinesisk: 勞改, pinyin: Láo găi, forkortelse av Laodong Gaizao 勞動改造), som betyr «reform gjennom arbeid», er et slagord i det kinesiske strafferettssystem, og benyttes som en henvisning til Folkerepublikken Kinas tvangsarbeidsleirer for straffanger. Det blir til tider feilaktig sammenblandet med omskolering gjennom arbeid, som hører hjemme i Folkerepublikkens system for administrativ forvaring.
Systemet ble introdusert i 1957 av Mao Zedong, for å ta seg av «høyreavvikere» og liberale intellektuelle. Det skulle da være mulig å holde dem i reformfangenskap i fire år. I 1960-årene holdt det kinesiske fengselsvesen et stort antall personer som ble ansett som å være for kritiske til regjeringen, eller «kontrarevolusjonære». Fengsler ble organisert som fabrikker.
Mange av dem som var blitt arrestert av politiske eller religionsfiendtlige grunner ble imidlertid løslatt sent i 1970-årene da Deng Xiaoping startet sitt reformarbeid.
I 2003 ble ordet «laogai» oppført i Oxford English Dictionary.
Økonomiprofessor Hu Xingdou ved Beijings tekniske universitet, også en av undertegnerne, sa i et intervju at «der rettssamfunnet ikke fungerer, kan det ikke blomstre opp noen sosial stabilitet» eller oppnås noe «harmonisk samfunn».
Fukusa
Fukusa (japansk: 袱紗, også skrevet 帛紗 og 服紗), er en type japanske tekstiler som brukes til Furoshiki (innpakking av gaver) eller for å rense utstyr under Chanoyu eller den japanske teseremonien. Fukusa er firkantige og nesten kvadratiske deler av foret stoff som varierer i størrelse fra 20 til 350 cm på den ene siden.
Grythaugen
Grythaugen (nordsamisk: Stuorra Ruitu) er et fjell i Vardø, Båtsfjord og Vadsø kommune på Varangerhalvøya i Finnmark. Toppen på 492,4 meter over havet er det høyeste punktet i Vardø, og danner grensepunkt mellom de tre kommunene.
Stavanger Socialdemokrat
Stavanger Socialdemokrat var en avis utgitt i Stavanger første gang 26. februar 1921, siste gang 2. februar 1927. Avisa var hele tiden partiavis for Norges Socialdemokratiske Arbeiderpartis avdelinger i Rogaland.
Avisen ble etablert av de sosialdemokratiske utbryterne av Det norske Arbeiderparti (DnA) etter den første partisplittelsen i 1921. Avisa kom to ganger ukentlig.
Ved partisamlingen i 1927 gikk avisa inn.
Sai Van-bruen
Sai Van-bruen (portugisisk:, ) er en bro i den tidligere portugisiske kolonien Macao, i Folkerepublikken Kina. Den er 2,2 km lang og der den tredje broen som knytter øya Taipa til Macaohalvøya. Den ble innviet 19. desember 2004. Bruen har to dekk, og det nederste er beregnet for bruk når byen rammes av sterk vind, som i taifun. Under slike forhold må de to øvrige bruene, Ponte Governador Nobre de Carvalho og Ponte de Amizade, stenges.
Det er også avsatt plass til et togspor til bruk for det planlagte Macau Light Transit System.
I fryktens skygge
I fryktens skygge (originaltittel Cape Fear) er en psykologisk thriller fra 1962, regissert av J. Lee Thompson med blant andre Gregory Peck, Robert Mitchum og Martin Balsam i hovedrollene. Filmen er basert på romanen The Executioners av John D. MacDonald.
En nyinnspilling ble utgitt i 1991 med Martin Scorsese som regissør. Peck, Mitchum og Balsam medvirket også i nyinnspillingen.
Det amerikanske filminstituttet (AFI) har kåret I fryktens skygge til tidenes 61. beste spenningsfilm fra USA. De har også kåret Mitchums rollefigur til filmhistoriens 28. beste skurkeskikkelse.
Handling
Etter å ha sonet åtte år i fengsel for voldtekt er Max Cady (Robert Mitchum) endelig fri. Han reiser til Georgia for å oppsøke advokat Sam Bowden (Gregory Peck). Cady gir Bowden skylden for at han ble dømt i utgangspunktet, ettersom Bowden vitnet mot ham i hans rettssak. Nå kan Cady endelig få sin hevn ved å ødelegge Bowdens liv. Når Bowden innser at han ikke kan kvitte seg med Cady med hjelp av loven, blir han bekymret for hans kone Peggy (Polly Bergen) og hans 14 år gamle datter Nancy (Lori Martin). De reiser til Cape Fear for å søke tilflukt, men Cady følger etter...
Astrildfamilien
Astrildfamilien (Estrildidae) er en familie av spurvefugler (Passeriformes) i gruppen med sangfugler (Passeri). Artene holder til i Afrika, Sørøstasia og Australia. Familien deles nå inn i to store klader (underfamilier); australasiatiske astrilder (Lonchurinae) og afrotropiske astrilder (Estrildinae).
«Sarpen» (dampkanonbåt) (1861-)
Sarpen var en dampkanonbåt i den norske marinen i tidsrommet 1861-1945. Båten ble Bygget på Carljohansværns Verft, Horten, bygg nr. 45, sjøsatt 8. des. 1860.
1861: Prøvetokt
1864: Deltok i norsk-svensk eskadre under den dansk-tyske krig.
1892: Kystforsvarskavdelingstokt.
1894: Kommandofartøy.
Astrildfamilien
Utbredelse
Bortsett fra slekten Amandava, er Estrildinae afrotropisk. Lonchurinae er hovedsakelig australasiatisk, men noen arter opptrer over det meste av Orienten, på Madagaskar og i Afrika.
«Sarpen» (dampkanonbåt) (1861-)
1895: Finnmarkstokt.
Astrildfamilien
Beskrivelse
Fuglene har et finkelignende utseende og ofte fargerik fjærdrakt. Kjønnene er ulike. Astrildene er sosiale flokkfugler, og enkelte arter kan danne kolonier som teller flere tusen par. Hunnen legger typisk 4–10 egg. De er hurtige flyvere og flyr gjerne rettlinjet, men bare over korte distanser. De er frøetere og eter mest gressfrø av ulike slag, selv om noen arter også eter ris. Astrildene er lite vokale og har dårlig utviklet sang.
Aremark kirke
Aremark kirke er en langkirke fra 1861 i Aremark kommune, Viken fylke. Den tilhører Den norske kirke og hører til Østre Borgesyssel prosti i Borg bispedømme. Kirken ble bygget på samme sted som Aremark gamle kirke, en steinkirke fra trolig 1100-tallet som ble revet ca 1850.
Astrildfamilien
Slekter
Inndelingen av familien følger Boyd (2016), men det er uklart hvor mange arter som fins. Boyd regner 143, mens HBW Alive regner 134.
Aremark kirke
Byggverket er i tegl og har 400 plasser. Arkitekt P.H. Holtermann.
Vestafjells
Opprinnelig ble begrepene søndensfjeldske (Østlandet) og nordenfjeldske (Vestlandet, Trøndelag og Nordlandene) benyttet for å dele Norge i to hoveddeler, senere kom begrepene vestenfjells og østenfjells for å gi landet en ytterligere inndeling.
Astrildfamilien
Kilder
Austin, Oliver, Birds of the World – A Guide to the 185 bird families, Country Life Books, 1987 ISBN 0600552284
Aremark kirke
Til hundreårsjubileet i 1961 fikk kirken en kalvariegruppe skåret av Anthon Røvik til erstatning for en altertavle fra 1881 som var malt av Ole Pedersen Nybo i kopi etter Eilif Peterssens alterbilde i Johannes kirke i Oslo. Dette bildet henger nå til venstre for korbuen.
Adkomst til stedet er via fylkesvei 21 og fylkesvei 863.
«Sarpen» (dampkanonbåt) (1861-)
1920: Moderskip for u båter.
1940: Overtatt av tyske styrker.
1945: Skadet under bombingen av Horten og senere hugget opp.
Walter Macon Lowrie
Walter Macon Lowrie (1819–1847) var en amerikansk protestantisk kinamisjonær som ble drept av sjørøvere til sjøs i Hangzhoubukten i Kina. Han regnes av noen som den første protestantiske martyr i Kina, skjønt etter en vanligere forståelse av martyr gjør dette mer usikkert (det er ikke åpenbart at han ble drept fordi han var misjonær).
Walter M. Lowrie var en av sønnene til den fremtredende skotskfødte amerikanske politiker Walter Lowrie. Han studerte ved Princeton theological seminary og ble ordinert i november 1841. Han behersket både gresk og hebraisk.
Den 19. januar 1842 seilte han ut med kurs for Kina for å slutte seg til presbyteranernes misjon der. Etter to års virke i Macao ble han stasjonert i Ningbo i 1845. I august 1847 deltok han på en misjonærkonferanse i Shanghai, og på veien tilbake til Ningbo ble den lille båten han seilte med angrepet av et piratskip. Piratene, bevæpnet med sverd og spyd, bordet og plyndret alt av verdi. Bekymret for at Lowrie skulle kunne vitne mot dem kastet de ham overbord.
Steinsnegl
Steinsnegl finnes helst i den øvrerste halvdelen av fjæra, eller tidevannsonen, mens vanlig strandsnegl foretrekker den nedre halvdelen. Steinsnegl lever av alger som den beiter på berget. Den kan tåle en lengre periode i luft uten å tørke ut og har utviklet en lunge.
Vanlig strandsnegl og steinsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret.
Steinsnegl føder levende unger. Hunnen beskytter avkommet ved at de lever inne i hennes skall den første tiden. Larvestadiene er frittlevende (pelagisk) i vann.
Naftali
Naftali (hebraisk:, «Min kamp») var i henhold til den hebraiske Bibelen (det gamle testamente) den andre sønnen til patriarken Jakob med Bilha. Naftali ble grunnlegger av den israelittiske stammen Naftalis stamme. En del bibelforskere mener at det er en opphavsmyte hvor Naftali er en eponymisk metafor som ga en etiologi for denne stammen i henhold til de andre i det israelittiske forbundet.
Etymologi
Bilha var Rakels terne og slavinne, og da Rakel trodde hun selv var ufruktbar, lot hun Jakop få barn med Bilha som erstatning for sitt eget. Teksten i Tora argumenterer at navnet Naftali viser til striden mellom Rakel og Lea for Jakobs oppmerksomhet og kjærlighet. Rakel kalt ham Naftali ettersom «Jeg har kjempet gudskamper med min søster, og jeg har vunnet.»
Bibelske referanser
Det bibelske redegjørelse viser at Bilhas status som terne ble endret til faktisk hustru av Jakop i Første Mosebok. Derimot er det ingenting i teksten som tyder på Bilhas sosiale status endret seg, og en del bibelsforskere har spekulert i om Naftalis stamme ble betraktet som ikke helt israelittisk i sin opprinnelse. Det kan ha sin årsak i en typografisk feil da navnene Naftali og Jissakar synes å ha byttet plass andre steder i teksten. Fødselsfortellingene til Naftali og Jissakar synes også å ha blitt skjøtet sammen fra sine kilder på et vis som har forvansket fortellingen.
I Jakobs velsignelser er de vers som angår Naftali rettet mer til stammens kvaliteter enn til de til Naftalis egne: «Naftali er en hind som løper fritt; han taler vakre ord.» Det vil si at han er «årvåken, rask, frittalende og poetiske eller oratoriske ferdigheter.»
I henhold til Targum Pseudo-Jonatan var Naftali en rask løper og den første som kom til Jakob med den gode nyheten om at Josef var i live. Det kan være avledet fra avsnittet nevnt over. Det hevdes også at Naftali var en av de fem brødrene som Josef presenterte for farao.
Naftali er listet som hans stammes landområde i Femte Mosebok hvor Gud tar Moses opp «Nebo, toppen av Pisga-fjellet, som ligger rett imot Jeriko» og viste ham hele landet han hadde lovet til Abraham, Isak og Jakob.
Naftalis familie
I henhold til Første Mosebok hadde Naftali fire sønner: Jahseel, Guni, Jeser og Sjillem. Noen navn på en eller flere hustruer er ikke oppgitt. Sammen med sin familie utvandret han til Egypt hvor hans familie ble værende fram til utvandringen med Moses.
I henhold til den apokryfiske Testamentene til de tolv patriarker døde Naftali i den respektable alderen 137 år, og ble gravlagt i Egypt.
Naftalis stamme bosatte seg i nordlige Kanaan og ble beskrevet som modige krigere i Deborakvadet.
László Sólyom
László Sólyom (født 3. januar 1942 i Pécs, ungarsk skrivemåte Sólyom László) var president i Ungarn fra 2005 til 2010. Han ble valgt som høyresidens kandidat 7. juni 2005 over den sosialistiske motkandidaten Katalin Szili, avla presidenteden samme dag, og inntok presidentembedet i Ungarn 5. august 2005. Han ble etterfulgt av Pál Schmitt 6. august 2010.
Biografi
Mellom 1983 og 1996 underviste han ved Loránd-Eötvös-universitetet, og deretter ble han professor ved Péter-Pázmány-universitetet i Budapest. Siden 2002 underviser han også ved det tyskspråklige Gyula-Andrássy-universitetet i Budapest.
Han samarbeidet med den ungarskfødte tyske forfatningsjuristen Georg Brunner, og sammen har de forfattet flere bøker om forfatningsrett. Mellom 1999 og 2000 var han gjesteprofessor ved universitetet i Köln.
Utmerkelser
1998 fikk han Humboldt-prisen, og 1999 ble han æresdoktor ved universitetet i Köln. Han er korresponderende medlem av det ungarske vitenskapsakademi siden 2001.
Sólyom mottok i 2009 Den hvite ørns orden fra Polens president.
Dave Greenfield
David Paul «Dave» Greenfield (født 29. mars 1949 i Brighton i England, død 3. mai 2020) var en britisk keyboardist, sanger og låtskriver, som var medlem av rockebandet the Stranglers fra 1975 til sin død.
Bakgrunn, utdannelse, første skritt innen musikken
Greenfield vokste opp i Brighton på den engelske sørkysten, der han lærte seg å spille gitar av en eldre skolekamerat.
Etter grunnskolen tok han fri han i ett år, og spilte med band på amerikanske militærbaser i Vest-Tyskland. Han prøvde senere å bygge en karriere der. Senere spilte han med band i England, der han også arbeidet på farens trykkeri og som pianostemmer.
Karriere
I 1975 var han på audition for The Stranglers, og kom med i bandet som erstatter for svenske Hans Wärmling.
Greenfields spillestil er blitt sammenlignet med the Doors keyboardist Ray Manzarek, men selv sa han seg være mer inspirert av Rick Wakeman i Yes. Han har også blitt lagt merke til for å spille raske arpeggios.
Hans spesielle sound på The Stranglers tidligere album innbefattet bruk av en Hohner Cembalet (model N), et L-100 elektrisk Hammondorgel, en Minimoog synthesizer og senere en Oberheim FVS-4 polyphonic synthesizer.
Under innspillingen av albumet The Meninblack skrev Greenfield en låt i valsetakt for cembalo som imidlertid ble vraket av de andre bandmedlemmene. Låten ble senere omgjort av Greenfield og trommespilleren Jet Black, og med sangtekst av Hugh Cornwell kom den til å bli The Stranglers største hitlåt: «Golden Brown».
Dølemo
Historie
Navnet Dølemo kommer mest sannsynlig av betydningen "Sletta (monen/en mo) i dalen (Døl..)".
Dave Greenfield
Karriere
Greenfield døde 71 år gammel den 3. mai 2020, en uke etter å ha fått diagnosen Covid-19 på sykehuset han allerede var innlagt på med hjerteproblemer.
Dølemo
Historie
Fra gammelt av var Dølemo en plass der mennesker møttes til marked og hesteløp (Skeid). Les mer om Hesteritualer i yngre jernalder. Det finnes fortsatt to gamle skeidsteiner som minner om denne tiden.
Dølemo oppstod som tettbebygd sted rundt 1880. Et overskudd av folk som bodde i gårdsgrendene rundt, sammen med behovet for andre tjenester som kunne være leveveier for mennesker, gjorde til at Dølemo etterhvert ble et naturlig sentrum. Bygging av nye innhus på flere av gårdene på Eppeland førte til at de gamle husene ble flyttet til Dølemo og var starten på en tettstedsutvikling. Sentralt plassert mellom gårdsgrendene ble flere servicefunksjoner etablert og Dølemo hadde i sin tid (flere) sagbruk, kafé, skysstasjon, urmaker, skomaker og posthus. Mange av de som bodde her jobbet også i skogen for skogeiere i grendene rundt Dølemo.
Gårder og gårdsgrender
Lokal tradisjon definerer ofte hvilke geografiske steder som hører til et sted. Til Dølemo hører naturlig:
Næringsveier
Som for de fleste i Åmli kommune er folk sysselsatt i ulike næringer. Landbruk er fortsatt en viktig hoved- og binæring for en del mennesker på Dølemo. Birøkt har tradisjonelt vært en viktig levevei med mange store produsenter. Vehus Bigård er fortsatt en av de største honningprodusentene på Sørlandet, med en årsproduksjon på opptil 13 tonn i gode år (Ref: Jon Olav Vehus – Eier). En økt og målrettet satsing på turisme (hyttebygging) ser også ut til å kunne gi flere arbeidsplasser på sikt. De fleste arbeidsplassene finnes likevel innenfor offentlig- og privat sektor.
Nåtid
Idag (2008) har Dølemo ca. 200 innbyggere. Bygda har barnehage og barneskole (1-4 klasse), og svært aktive lag og organisasjoner. «Dugnadsbygda» blir Dølemo ofte kalt, og grunnen er nok den innsatsen som alle yter når Dølemo-marknaden arrangeres siste helgen i august hvert år.
Kultur
Dølemo er nok mest kjent for Dølemo-marknaden som ble startet i 1980. Dølemo-marknaden samler hvert år rundt 15 000 besøkende til en tradisjonell marknad der handel og underholdning står i sentrum. Dølemo har også et svært aktivt idrettslag (Dølemo IL) med egne grupper for ski, sykkel, skøyter og barne-og trivselsgruppe. Dølemo Grendelag har ansvar for felles bygninger og uteområder og Dølemo Skyttarlag har samlinger for barn og voksne både om sommeren og vinteren. Egen ungdomsklubb har samling annenhver fredagskveld og er et populært tiltak for ungdommene. Kristne lag er også aktive på Dølemo, med møter for voksne, og samlinger for barn.
Turisme
Dølemo ligger rett inntil Tovdalselva, som gir muligheter for bading og fiske. Naturlige badeplasser ligger tett i tett nær Dølemo. Kallingsheia gir mulighet for rekreasjon i urørt natur der også Dølemo IL har satt opp en gapahuk som kan benyttes av alle som ferdes på heia. AOT sitt løypenett starter på Dølemo, og man kan gå på oppmerkede løyper sammenhengende til Klakksetra på Nordmøre (Ref: Turistforeningens planleggingskart). Hillestadgalleriet ligger kun 15 km fra Dølemo (Tovdal).
Heterotrofi
Heterotrofi (fra gresk heteros, «en annen», «ulik» og trophein, «spise») betegner leveviset til en organisme som dekker sitt behov for karbon ved å bryte ned organisk materiale. Dette må komme fra andre organismer, enten levende eller døde.
Alle organismer trenger to typer ressurser: energi til å drive livsprosessene og en karbonkilde som basis for de organiske molekylene som trengs til å bygge opp organismen. Heterotrofe organismer bruker organiske molekyler fra andre organismer, de som bruker uorganiske molekyler kalles autotrofe. Avhengig av hvordan organismene skaffer seg energi kan de autotrofe deles i to grupper: fotoautotrofe som henter sin energi fra lys (fotosyntese) og kjemoautotrofe som utnytter kjemisk bundet energi til å drive livsprosessene (oksidasjon av for eksempel hydrogensulfid, ammoniumioner, svovel, jern(II)ioner).
Ved nedbryting av organisk substans forbrenner heterotrofe organismer organiske forbindelser som karbohydrat, fett eller proteiner.
Dyr, sopp, ulike grupper av protister, flere prokaryoter er kjemoheterotrofe (ja, noen planter kan også kalles heterotrofe: de såkalt kjøttetende). Fotoheterotrofi finnes derimot bare i bakterieriket og erkeriket.
Inndeling av heterotrofe organismer
Heterotrofe organismer kan inndeles etter sine økologiske interaksjoner med andre organismer:
Sammensvergelsesbrevet
I 1521 hadde Lübeck erklært Danmark krig og året etter brøt det ut opprør mot Christian Tyran i Sverige, som han ble kalt etter Stockholms blodbad.
I Sammensvergelsesbrevet erklærte de at de hadde tatt kontakt med hertug Frederik av Gottorp for «i overensstemmelse med håndfæstningen at afværge den ulykke» som Christian med sitt styre hadde brakt over landet. Det ble innkalt til et jysk stendermøte i Århus, men fem dager før det skulle finne sted, sa de sammensvorne opp sin huld og troskab til kongen på Viborg landsting og oppfordret alle jyder over 18 år til å følge dem.
Askatin
Askatin (død 1277) var Norges første kansler og biskop i Bergen fra 1270 til 1277.
Liv
Han var trolig engelskmann, og var høyt betrodd hos kongene Håkon Håkonsson og Magnus Lagabøte. I 1250 sendte kong Håkon ham til keiser Fredrik II, men i Venezia fikk han beskjed om at keiseren var død, og ble av ukjente grunner satt i fengsel. Han ble første befridd etter inngripen fra keiser Konrad IV. I 1261 var han i Danmark i forbindelse med kongesønnen Magnus' frieri til prinsesse Ingeborg av Danmark, og i 1263 var han med på kong Håkons hærtog til Skottland. Etter kongens død utførte han mislykkede forhandlinger med kong Aleksander av Skottland. På dette tidspunktet omtales han som «kansler», og må altså være den første i Norge som har fått denne tittelen. Han var en av forhandlerne ved freden i Perth i 1266, og undertegnet fredsavtalen. I 1269 inngikk han en traktat med Henrik III av England.